Okresná prokuratúra Banská Bystrica 
Partizánska cesta 1, 975 63 Banská Bystrica 1

Sp. zn. : 1 Pv 104/12/6601	Banská Bystrica, 11.2.2014
EEČ : 2-45-54-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 18.6.2012, spisová značka 1 Pv 104/12/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 29.1.2012 v čase asi o 08.14h XXXXX počas prevádzky využil vzdialenie sa zamestnanca od barového pultu, načiahol sa za barový pult a následne zo zásuvky vybral čiernu koženú peňaženku, z ktorej vybral finančnú hotovosť vo výške 360,-€, túto si odložil do predného vrecka svojich nohavíc a peňaženku do zásuvky vrátil, pričom týmto svojím konaním spôsobil vlastníčke herne XXXXX XXXXX, trvale bytom XXXXX, XXXXX škodu odcudzením finančnej hotovosti vo výške 360,-€

Uznesením prokurátora Okresnej prokuratúry XXXXX zo dňa 18.6.2012, spisová značka 1 Pv 104/12/6601, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
	Uznesením prokurátorky Okresnej prokuratúry v Banskej Bystrici sp. zn. 1 Pv 104/12/6601-9 zo dňa 18.06.2012 bolo podľa § 216 ods. 1 Trestného poriadku podmienečne zastavené trestné stíhanie obvineného XXXXX, nar. XXXXX, trvale bytom XXXXX, XXXXX, pre prečin krádeže podľa ustanovenia § 212 ods. 1 Trestného zákona, ktorého sa dopustil na tom skutkovom základe, že dňa 29.1.2012 v čase asi o 08.14h XXXXX počas prevádzky využil vzdialenie sa zamestnanca od barového pultu, načiahol sa za barový pult a následne zo zásuvky vybral čiernu koženú peňaženku, z ktorej vybral finančnú hotovosť vo výške 360,-€, túto si odložil do predného vrecka svojich nohavíc a peňaženku do zásuvky vrátil, pričom týmto svojím konaním spôsobil vlastníčke herne XXXXX, trvale bytom XXXXX, XXXXX škodu odcudzením finančnej hotovosti vo výške 360,-€.

	Podľa § 216 ods. 2 Trestného poriadku bola obvinenému XXXXX určená skúšobná doba v trvaní 18 (osemnásť) mesiacov. Skúšobná doba začala plynúť právoplatnosťou uznesenia o podmienečnom zastavení trestného stíhania, teda od dňa 26.06.2012 a uplynula dňom 26.12.2013.

	Po uplynutí skúšobnej doby boli k osobe obvineného zabezpečené správy z Okresného riaditeľstva PZ, Odboru kriminálnej polície XXXXX, Okresného úradu, Odboru všeobecnej vnútornej správy XXXXX, Mestského úradu XXXXX, ako aj aktuálny odpis z registra trestov. 

	Z týchto správ a podkladov je zrejmé, že obv. XXXXX v priebehu skúšobnej doby nebol trestné stíhaný a právoplatne odsúdený za žiadny iný trestný čin, nebol ani prejednávaný za priestupok a v mieste bydliska požíva dobrú povesť.

	Podľa § 217 ods.1 Tr.por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom konaní vydá uznesenie. 

	Na základe uvedených skutočností je možné vyvodiť záver, že samotné trestné stíhanie obvineného XXXXX postačilo na jeho prevýchovu, boli splnené podmienky podľa § 217 ods. 1 Trestného poriadku  a preto bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lea Kostiviarová
prokurátorka